CELEX: 32006D0140
Language: hu
Date: 2006-02-15 00:00:00
Title: 2006/140/EK: A Bizottság határozata ( 2006. február 15. ) a Ciprus által a 2006. évre beterjesztett, a kecskékben meglévő TSE-rezisztens PrP-génekre vonatkozó vizsgálathoz kapcsolódó egyedi közösségi pénzügyi hozzájárulásról  (az értesítés a C(2006) 408. számú dokumentummal történt)

24.2.2006   
            
            
               HU
            
            
               Az Európai Unió Hivatalos Lapja
            
            
               L 54/44
            
         
      A BIZOTTSÁG HATÁROZATA
   
   (2006. február 15.)
   a Ciprus által a 2006. évre beterjesztett, a kecskékben meglévő TSE-rezisztens PrP-génekre vonatkozó vizsgálathoz kapcsolódó egyedi közösségi pénzügyi hozzájárulásról
   (az értesítés a C(2006) 408. számú dokumentummal történt)
   (Csak a görög nyelvű szöveg hiteles)
   (2006/140/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:
   
               (1)
            
            
               A kiskérődzőkben előforduló fertőző szivacsos agyvelőbántalmak (TSE-k) – beleértve a szarvasmarhák szivacsos agyvelőbántalmát (BSE), amelyet az emberre halálos variáns, a Creutzfeld–Jacob-betegség előidézőjének tekintenek – felszámolása az állategészségügy és a fogyasztóvédelem szempontjából döntő jelentőséggel bír.
            
         
               (2)
            
            
               Juhokban a rezisztens prion-protein (PrP) gének kiválasztása a TSE felszámolásának egyik fő eszköze. Ezért a 2003/100/EK bizottsági határozat (2) meghatározza a juhfélékben előforduló fertőző szivacsos agyvelőbántalmakkal szembeni rezisztenciára szolgáló tenyésztési programok létrehozatalának minimumkövetelményeit. Ugyanakkor azonban csak rendkívül korlátozott mértékben áll rendelkezésre ismeret a kecskékben meglévő TSE-rezisztens PrP-génekről.
            
         
               (3)
            
            
               Szükséges a kecskékben a TSE-rezisztens genotípusok meglétének ellenőrzése annak érdekében, hogy közösségi jogszabályokat lehessen kidolgozni az állategészségügy terén, különösen az ezen állatokban előforduló TSE-k ellenőrzése és lehetséges felszámolása vonatkozásában.
            
         
               (4)
            
            
               A kecskékben meglévő TSE-rezisztens genotípusokra vonatkozóan a ciprusi hatóságok 2005-ben egy kétéves vizsgálati tervet nyújtottak be közösségi pénzügyi támogatás megszerzése céljából. A vizsgálat célja a ciprusi kecskékben lévő PrP-gének további tanulmányozása volt annak érdekében, hogy megerősítsék a korábbi előzetes vizsgálatok eredményeit, amelyek során egyedi, a TSE-kkel szembeni ellenállásra utaló PrP-polimorfizmusokat találtak, valamint hogy értékeljék az adatokat, hogy így lehetővé váljon a kecskékben lévő, TSE-rezisztens PrP-gének elterjedtségi alapértékének megállapítása. Cipruson rendkívül magas a TSE-k elterjedtsége a kecskékben, ezért megfelelő tagállam egy ilyen kísérleti projekt végrehajtására. A vizsgálat tervezett kezdési ideje 2006. január 1.
            
         
               (5)
            
            
               A vizsgálatot Ciprus mezőgazdasági, környezetvédelmi és a természeti erőforrásokért felelős minisztériumának állat-egészségügyi szolgálatai végzik. A vizsgálat tudományos felügyeletét a TSE-ket ellenőrző közösségi referencialaboratórium biztosítja.
            
         
               (6)
            
            
               Az 1258/1999/EK tanácsi rendelet (3) 3. cikkének (2) bekezdése szerint a közösségi szabályok szerint végrehajtott állat- és növény-egészségügyi intézkedéseket az Európai Mezőgazdasági Orientációs és Garanciaalap Garanciarészlege finanszírozza; pénzügyi ellenőrzési célokra pedig az 1258/1999/EK rendelet 8. és 9. cikkeit kell alkalmazni.
            
         
               (7)
            
            
               A közösségi pénzügyi hozzájárulást annak függvényében kell folyósítani, hogy az előírt fellépések hatékonyan kerülnek-e végrehajtásra, illetve azzal a feltétellel, hogy a hatóságok az előírt határidőn belül megadják-e az összes szükséges információt. Költségvetési okokból közösségi pénzügyi segítségnyújtásról évente döntenek.
            
         
               (8)
            
            
               Szükség van egy az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendelet (4) 1. cikkének d) bekezdésében meghatározottak szerint nemzeti pénznemben benyújtott kifizetési kérelmek esetében alkalmazandó átváltási ráta megállapítására.
            
         
               (9)
            
            
               Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A kecskékben meglévő TSE-rezisztens PrP-génekről szóló, Ciprus által beterjesztett vizsgálati program 2006. január 1-jétől tizenkét hónapos időszakra jóváhagyásra kerül.
   (2)   Az (1) bekezdésben említett programra fordított közösségi pénzügyi támogatás a Ciprus esetében laboratóriumi vizsgálatok miatt felmerült költségek (a hozzáadottérték-adó kivételével) legfeljebb 100 %-át fedezi, összhangban a melléklet 1. fejezetének rendelkezéseivel. A támogatás teljes összege legfeljebb 47 500 euro lehet.
   2. cikk
   (1)   A 1. cikk (2) bekezdésében említett pénzügyi támogatás folyósításra kerül Ciprus számára, feltéve hogy a program végrehajtása összhangban van a vonatkozó közösségi jogszabályokkal, beleértve a versenyszabályokat és a közbeszerzési szerződések odaítélésére vonatkozó szabályokat, valamint figyelemmel az a)–e) pontokban előírt feltételekre:
   
               a)
            
            
               a program végrehajtására szolgáló törvényi, rendeleti és közigazgatási rendelkezések 2006. január 1-jéig történő hatályba léptetése;
            
         
               b)
            
            
               a program első nyolc hónapjára vonatkozó időközi pénzügyi és technikai értékelés benyújtása legkésőbb két hónappal az ezen időszak végét követően. A jelentésnek a melléklet 2. fejezetében meghatározott mintát kell követnie;
            
         
               c)
            
            
               legkésőbb 2007. március 31-ig zárójelentés benyújtása a végrehajtás teljes folyamatáról és a program eredményeiről arra a teljes időszakra vonatkozóan, amelynek időtartama alatt a program közösségi pénzügyi támogatásban részesült. A jelentésnek tartalmaznia kell egy, a melléklet 2. fejezetében meghatározott mintának megfelelő, a 2006. évre vonatkozó technikai és pénzügyi értékelést, amelyhez csatolni kell a felmerülő költségeket igazoló bizonylatokat;
            
         
               d)
            
            
               ezek a jelentések lényegi és értékes technikai és tudományos információkat tartalmaznak, amelyek összhangban vannak a közösségi hozzájárulás céljaival;
            
         
               e)
            
            
               a program hatékony végrehajtása.
            
         (2)   Amennyiben az (1) bekezdés c) albekezdésében megadott határidőt nem tartják be, a hozzájárulást 25 %-kal csökkenteni kell május 1-jén, 50 %-kal június 1-jén, 75 %-kal július 1-jén és 100 %-kal 2007. szeptember 1-jén.
   3. cikk
   Az „n”-edik hónapra nemzeti valutában benyújtott kérelmekre vonatkozó átváltási árfolyam az „n+1”-edik hónap tizedik napján érvényes átváltási árfolyam vagy az említett napot megelőző első napon érvényes árfolyam.
   4. cikk
   Ezt a határozatot 2006. január 1-jétől kell alkalmazni.
   5. cikk
   Ennek a határozatnak a Ciprusi Köztársaság a címzettje.
   
      Kelt Brüsszelben, 2005. február 15-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 19. o. A legutóbb a 2003/99/EK európai parlamenti és tanácsi irányelvvel (HL L 325., 2003.12.12., 31. o.) módosított határozat.
   
      (2)  HL L 41., 2003.2.14., 41. o.
   
      (3)  HL L 160., 1999.6.26., 103. o.
   
      (4)  HL L 349., 1998.12.24. 1. o.
   
      MELLÉKLET
      1. FEJEZET
      A Közösség pénzügyi támogatása
      
                  Költségek
               
               
                  Egységek száma
               
               
                  Egységenkénti költség euróban
               
               
                  Teljes költség euróban
               
               
                  Közösségi támogatás
               
            
                  Mintagyűjtés
               
               
                  70 óra
               
               
                  21
               
               
                  1 470
               
               
                  nincs
               
            
                  Szövettani vizsgálat
               
               
                  1 500 elemzés
               
               
                  3,5
               
               
                  5 250
               
               
                  nincs
               
            
                  PrP-genotipizálás
                  DNS-szekvenálás
               
               
                  750 elemzés
               
               
                  60
               
               
                  45 000
               
               
                  Legfeljebb 750 elemzés költsége elemzésenként legfeljebb 60 eurós költség esetén
               
            
                  Gyorstesztek
               
               
                  Tesztkészletek és fogyóeszközök
               
               
                  250 teszt
               
               
                  14
               
               
                  3 500
               
               
                  Legfeljebb 250 elemzés költsége elemzésenként legfeljebb 10 eurós költség esetén
               
            
                  Munka
               
               
                  60 óra
               
               
                  20
               
               
                  1 200
               
               
                  nincs
               
            
                  Koordinálás és adatértékelés
               
               
                  1 778 óra
               
               
                  14,5
               
               
                  25 780
               
               
                  nincs
               
            
                  CRL-szakértők utazási és szállásköltségei
               
               
                  1 út
               
               
                  1 300
               
               
                  1 300
               
               
                  nincs
               
            
                   
               
               
                  Összesen:
               
               
                  Legfeljebb 47 500 euro
               
            2. FEJEZET
      Műszaki és pénzügyi jelentéstétel
      A. rész:   Műszaki jelentés
      
                   
               
               
                  Jelentéstételi időszak -tól/-től -ig
               
            PrP-genotípus meghatározása DNS-szekvenálással
      
                   
               
               
                  Minták száma 146 kodonos aminosav esetén:
               
            
                  Aszpara-ginsav
               
               
                  Szerin
               
               
                  …
               
               
                  Más
               
            
                  Szövettanilag TSE-pozitív eset, pozitív gyorsteszt
               
               
                   
               
               
                   
               
               
                   
               
               
                   
               
            
                  Szövettanilag TSE-pozitív eset, negatív gyorsteszt
               
               
                   
               
               
                   
               
               
                   
               
               
                   
               
            
                  Szövettanilag TSE-negatív eset, pozitív gyorsteszt
               
               
                   
               
               
                   
               
               
                   
               
               
                   
               
            
                  Szövettanilag TSE-negatív eset, negatív gyorsteszt
               
               
                   
               
               
                   
               
               
                   
               
               
                   
               
            
                  Egészségügyi ellenőrzések
               
               
                   
               
               
                   
               
               
                   
               
               
                   
               
            B. rész:   Az ellenőrzés során felmerülő költségekről szóló kimutatás (1)
      
      
                   
               
               
                  Jelentéstételi időszak -tól/-től -ig
               
            
                   
               
               
                  A pénzügyi támogatást nyújtó bizottsági határozat referenciaszáma:
               
            
                  Felmerülő költségek az alábbiak vonatkozásában
               
               
                  Egységek száma
               
               
                  A jelentéstételi időszakban felmerülő költségek (nemzeti valutában)
               
            
                  PrP-genotipizálás DNS-szekvenálással. Vizsgálatok száma:
               
               
                   
               
               
                   
               
            
                  Gyorstesztek. Vizsgálatok száma:
               
               
                   
               
               
                   
               
            
                  Gyorstesztek. Munkaórák:
               
               
                   
               
               
                   
               
            
         (1)  A 2. cikk c) pontjában említett zárójelentés benyújtásakor az összes költségek felsorolásakor minden egyes tételhez csatolni kell az igazoló dokumentumok másolatát.